**Olli Nikupeteri** (s. 28. marraskuuta 2002 Kemi) on suomalainen jääkiekkoilija. Hän on pelipaikaltaan keskushyökkääjä.

Ura
---

### Seuraura

Nikupeteri on Kemin Lämäreiden kasvatti. Hän oli seitsemännellä luokalla, kun Nikupeteri muutti perheineen Ouluun vuonna 2015 ja hän siirtyi Oulun Kärppien junioreihin. Nikupeteri voitti kauden 2017–2018 päätteeksi C-nuorten SM-hopeaa. Kaudella 2018–2019 hän voitti Kärppien ja Haukiputaan Ahmojen B2-nuorten yhdistelmäjoukkueessa koko B2-nuorten SM-sarjan syöttöpörssin ja Nikupeteri sijoittui pistepörssissä toiseksi edellään vain HIFK:n Samu Pohja. Hän jakoi myös tehoilla 4+6=10 koko pudotuspelien syöttöpörssin voiton viiden muun pelaajan kanssa ja sijoittui pistepörssissä toiseksi edellään vain Tapparan Joel Pelttari. Nikupeteri voitti kauden päätteeksi SM-hopeaa.

Kaudeksi 2019–2020 Nikupeteri siirtyi yhdessä joukkuetoverinsa Samu Romakkaniemen kanssa Kärpistä Ruotsiin Luleå HF:n organisaatioon. Hän oli J18 Elitissä joukkueensa paras pistemies ja syöttäjä tehoilla 12+23=35. J18 Allsvenskanissa Nikupeteri jakoi tehoilla 10+8=18 Luulajan sisäisen pistepörssin voiton Nils Bolinin kanssa ja sisäisen maalipörssin voiton Axl Johanssonin kanssa. Hän pelasi kauden aikana myös kuusi ottelua seuran J20-joukkueessa. Nikupeterin teholukema +5 oli neljä ottelua pelanneen Noel Gunlerin ohella joukkueen paras koko kauden aikana. Myös kaudella 2020–2021 hän jakoi Luulajan sisäisen tehotilaston voiton kolmen muun pelaajan kanssa lukemalla +5. Nikupeteri pelasi suurimman osan kaudestaan kuitenkin lainalla Ruotsin kolmanneksi korkeimmalla sarjatasolla Hockeyettan-joukkue Kalix HC:ssä, jossa hän pelasi 20 runkosarjaottelua tehopistein 5+5=10 ja neljä nousukarsintasarjan ottelua ilman tehopisteitä.

Nikupeteri debytoi kaudella 2021–2022 Luulajan SHL-joukkueessa. Hän teki SHL-debyyttinsä runkosarjan avauskierroksella 11. syyskuuta 2021 Linköping HC:tä vastaan. Nikupeteri merkittiin Luulajan 13. hyökkääjäksi. Hän sai peliaikaa vain kaksi sekuntia, mutta Nikupeterille merkittiin kuitenkin teholukema –1, kun hän oli tuona aikana jäällä Linköpingin maalin aikana. SHL-uransa avausmaalin Nikupeteri teki seitsemännessä ottelussaan 23. lokakuuta 2021 vieraissa Rögle BK:ta vastaan. Marraskuussa 2021 hän teki Luulajan kanssa kevääseen 2024 asti ulottuvan SHL-sopimuksen. Kaikkiaan Nikupeteri pelasi SHL:ssä kauden aikana 33 runkosarjaottelua tehopistein 1+2=3 ja 14 playoff-ottelua tehopistein 2+1=3. Hän voitti kauden päätteeksi SHL-hopeaa. Nikupeteri pelasi valtaosan kaudestaan vielä myös Luulajan J20-joukkueessa.

### Maajoukkueura

Nikupeteri edusti Suomea alle 20-vuotiaiden MM-kilpailuissa vuoden 2022 joulukuussa 2021 käynnistyneessä turnauksessa. Hän oli kuitenkin joukkueen kokoonpanossa vain avausottelussa 13. hyökkääjänä, kunnes turnaus kuitenkin keskeytettiin useassa joukkueessa ilmenneiden koronavirustartojen vuoksi. Nikupeteriä ei valittu Suomen joukkueeseen enää elokuussa 2022 pelattuun uuteen MM-turnaukseen. Yhteensä Nikupeteri on pelannut viisi nuorten maaottelua.

Muuta
-----

Nikupeterin isoveli Veeti on pelannut jääkiekkoa maalivahtina ja pikkuveli Arttu pelaa hyökkääjänä Kärppien U18 Akatemia-joukkueessa. Veljesten isä Petri Nikupeteri on valmentanut poikiaan sekä Lämäreiden että Kärppien junioreissa. Hän toimii nykyään Artun edustaman Kärppien U18 Akatemia-joukkueen vastuuvalmentajana.

Olli Nikupeteri suorittaa sekä ylioppilastutkintoa että opiskelee Oulun seudun ammattiopistossa liiketalouden perustutkintoa.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2019–2020 | Luleå HF | SuperElit | 6 | 2 | 0 | 2 | 0 | – | – | – | – | – |
| 2020–2021 | Luleå HF | J20 Nationell | 16 | 4 | 8 | 12 | 12 | – | – | – | – | – |
|  | Kalix HC | Ruotsi3 | 20 | 5 | 5 | 10 | 6 | – | – | – | – | – |
| 2021–2022 | Luleå HF | SHL | 33 | 1 | 2 | 3 | 2 | 14 | 2 | 1 | 3 | 2 |
|  | Luleå HF | J20 Nationell | 27 | 13 | 14 | 27 | 37 | – | – | – | – | – |
| 2022–2023 | Luleå HF | SHL | 50 | 1 | 1 | 2 | 37 | 10 | 0 | 1 | 1 | 4 |
|  | Luleå HF | J20 Nationell | 1 | 0 | 2 | 2 | 0 | – | – | – | – | – |
| 2023–2024 | Luleå HF | SHL | 51 | 3 | 7 | 10 | 14 | 7 | 0 | 0 | 0 | 0 |
| 3 kautta | yhteensä | SHL | 134 | 5 | 10 | 15 | 53 | 31 | 2 | 2 | 4 | 6 |

Lähteet
-------

* Olli Nikupeteri The Internet Hockey Databasessa (englanniksi)
* Olli Nikupeteri Eurohockey-sivustolla (englanniksi)
* Olli Nikupeteri *Elite Prospects*. Everysport Media Group AB.  (englanniksi)

### Viitteet

1. ↑  OLLI NIKUPETERI *Leijonat.fi*. Suomen Jääkiekkoliitto ry – Finlands Ishockeyförbund rf. Viitattu 26.12.2021.
2. 1 2 3 4 5  Olli Nikupeteri *Elite Prospects*. Everysport Media Group AB.  (englanniksi)
3. ↑  Olli Nikupeteri The Internet Hockey Databasessa (englanniksi)
4. ↑  Elite Prospects - U17 SM-sarja Stats 2018-2019 *eliteprospects.com*. Everysport Media Group AB. Viitattu 1.11.2021. (englanniksi)
5. ↑  Elite Prospects - U17 SM-sarja Stats 2018-2019 *eliteprospects.com*. Everysport Media Group AB. Viitattu 1.11.2021. (englanniksi)
6. 1 2 3 4  Valikainen, Jouni: Lä­mä­rit, Kärpät, Luulaja Hockey – Olli Ni­ku­pe­te­ri sai pe­li­ai­kaa Ruotsin kor­keim­mal­la sar­ja­ta­sol­la SHL:ssä *lapinkansa.fi*.  6.10.2021. Kaleva365 Oy. Viitattu 1.11.2021.
7. ↑  Elite Prospects - Luleå HF J18 *eliteprospects.com*. Everysport Media Group AB. Viitattu 1.11.2021. (englanniksi)
8. ↑  Elite Prospects - Luleå HF J20 *eliteprospects.com*. Everysport Media Group AB. Viitattu 1.11.2021. (englanniksi)
9. ↑  Elite Prospects - Luleå HF J20 *eliteprospects.com*. Everysport Media Group AB. Viitattu 1.11.2021. (englanniksi)
10. ↑  Olli Nikupeteri *luleahockey.se*. Luleå Hockey Drift AB. Viitattu 1.11.2021. (ruotsiksi)
11. ↑  Hedlund, Robert: Kontrakt med Olli Nikupeteri *luleahockey.se*.  23.11.2021. Luleå Hockey Drift AB. Viitattu 1.11.2021. (ruotsiksi)
12. ↑  Saarela, Anni: Näillä ketjuilla Nuoret Leijonat avaa MM-turnauksen – ykkösketjussa yllätys *itahame.fi*.  26.12.2021. Alma Media Suomi Oy. Viitattu 3.1.2022.
13. ↑  Veeti Nikupeteri *Elite Prospects*. Everysport Media Group AB.  (englanniksi)
14. ↑  Arttu Nikupeteri *Elite Prospects*. Everysport Media Group AB.  (englanniksi)
15. ↑  Petri Nikupeteri Team Staff Profile - Elite Prospects *eliteprospects.com*. Everysport Media Group AB. Viitattu 1.11.2021. (englanniksi)